Document ID: 31986R2858

Komisijos reglamentas (EEB) Nr. 2858/86
1986 m. rugsėjo 15 d.
dėl prekių klasifikavimo bendrojo muitų tarifo Nr. 39.07 pozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma bendrojo muitų tarifo nomenklatūra [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį,
kadangi, siekiant užtikrinti vienodą bendrojo muitų tarifo nomenklatūros taikymą, reikia priimti nuostatas, kaip turi būti klasifikuojamos šios prekės:
1. Segtuvas, kurį sudaro kartono stačiakampis (maždaug 530 × 310 mm ir 1,84 mm storio), iš abiejų pusių padengtas dirbtinio plastiko lakštu (maždaug 0,23 mm storio), kurio visos keturios kraštinės yra suvirintos; segtuvo nugarėlė suformuota dviejose vietose perlenkus padengtą kartoną. Viduje yra įrišimo mechanizmas.
2. Segtuvas, kurį sudaro du kartono stačiakampiai (viršeliai, kiekvienas 310 × 220 mm ir 1,64 mm storio), kartono juosta (nugarėlė, maždaug 310 × 45 mm ir 1,64 mm storio) ir dvi siauros iš abiejų nugarėlės pusių pritvirtintos juostelės (kieti įdėklai, kiekvienas maždaug 310 × 14 mm ir 1,64 mm storio), iš abiejų pusių padengti dirbtinio plastiko lakštu (maždaug 0,42 mm storio), kurio visos keturios kraštinės yra suvirintos ir sudaro segtuvo nugarėlę išilgai juostelės ir kietų įdėklų. Viduje yra įrišimo mechanizmas.
3. Segtuvas, kurį sudaro du kartono stačiakampiai (viršeliai, kiekvienas maždaug 255 × 310 mm ir 2,05 mm storio) ir kartono juosta (nugarėlė, maždaug 51 × 310 mm ir 2,05 mm storio), kurie iš abiejų pusių yra padengti dirbtinio plastiko lakštu (maždaug 0,40 mm storio), kurio visos keturios kraštinės yra suvirintos ir sudaro segtuvo nugarėlę išilgai juostelės. Viduje yra įrišimo mechanizmas.
4. Segtuvas, kurį sudaro kartono stačiakampis (maždaug 520 × 310 mm) ir centrinėje dalyje išilgai dviejų sulenkimo linijų esantys du stačiakampiai plyšiai (maždaug 290 × 6 mm), esantys maždaug 18 mm atstumu vienas nuo kito. Kartonas iš abiejų pusių padengtas dirbtinio plastiko lakštu, kurio visos keturios kraštinės ir plyšių kraštuose esanti dalis yra suvirintos. Viduje yra įrišimo mechanizmas;
kadangi bendrojo muitų tarifo, pridėto prie Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 1355/86 [4], pozicijoje Nr. 39.07 klasifikuojamos iš pozicijose Nr. 39.01-39.06 aprašytų medžiagų pagaminti dirbiniai, ir pozicijoje Nr. 48.18, inter alia, žurnalai, pratybų sąsiuviniai, sąsiuviniai, užrašų bloknotai, užsakymų žurnalai, kvitų knygelės, dienoraščiai, biuvarai, segtuvai (su nuplėšiamais lapais arba kitokie) ir pan., kadangi pirma paminėtose pozicijose galima klasifikuoti nagrinėjamąsias prekes;
kadangi visus šiuos dirbinius iš esmės sudaro dvi medžiagos - kartonas ir dirbtinis plastikas; kadangi todėl iš įvairių medžiagų sudarytos prekės turi būti klasifikuojamos vadovaujantis bendrojo muitų tarifo nomenklatūros aiškinimo 3 bendrosios taisyklės b punktu;
kadangi kartonas naudojamas tik pirma paminėtiems dirbiniams sutvirtinti ir sustiprinti, o dirbtinis plastikas, atsižvelgiant į dirbinių išvaizdą ir naudojimą, suteikia jiems pagrindinę savybę; kadangi todėl nagrinėjamieji dirbiniai turėtų būti klasifikuojami bendrojo muitų tarifo pozicijoje Nr. 39.07;
kadangi šio reglamento nuostatos neprieštarauja Bendrojo muitų tarifo nomenklatūros komiteto nuomonei,
PRIĖMĖ ŠĮ REGLAMENTĄ:
1 straipsnis
Šie dirbiniai:
1. Segtuvas, kurį sudaro kartono stačiakampis (maždaug 530 × 310 mm ir 1,84 mm storio), iš abiejų pusių padengtas dirbtinio plastiko lakštu (maždaug 0,23 mm storio), kurio visos keturios kraštinės yra suvirintos; segtuvo nugarėlė suformuota dviejose vietose perlenkus padengtą kartoną. Viduje yra įrišimo mechanizmas.
2. Segtuvas, kurį sudaro du kartono stačiakampiai (viršeliai, kiekvienas 310 × 220 mm ir 1,64 mm storio), kartono juosta (nugarėlė, maždaug 310 × 45 mm ir 1,64 mm storio) ir dvi siauros iš abiejų nugarėlės pusių pritvirtintos juostelės (kieti įdėklai, kiekvienas maždaug 310 × 14 mm ir 1,64 mm storio), iš abiejų pusių padengti dirbtinio plastiko lakštu (maždaug 0,42 mm storio), kurio visos keturios kraštinės yra suvirintos ir sudaro segtuvo nugarėlę išilgai juostelės ir kietų įdėklų. Viduje yra įrišimo mechanizmas.
3. Segtuvas, kurį sudaro du kartono stačiakampiai (viršeliai, kiekvienas maždaug 255 × 310 mm ir 2,05 mm storio) ir kartono juosta (nugarėlė, maždaug 51 × 310 mm ir 2,05 mm storio), kurie iš abiejų pusių yra padengti dirbtinio plastiko lakštu (maždaug 0,40 mm storio), kurio visos keturios kraštinės yra suvirintos ir sudaro segtuvo nugarėlę išilgai juostelės. Viduje yra įrišimo mechanizmas.
4. Segtuvas, kurį sudaro kartono stačiakampis (maždaug 520 × 310 mm) ir centrinėje dalyje išilgai dviejų sulenkimo linijų esantys du stačiakampiai plyšiai (maždaug 290 × 6 mm), esantys maždaug 18 mm atstumu vienas nuo kito. Kartonas iš abiejų padengtas dirbtinio plastiko lakštu, kurio visos keturios kraštinės ir plyšių kraštuose esanti dalis yra suvirintos. Viduje yra įrišimo mechanizmas;
klasifikuojami šioje bendrojo muitų tarifo pozicijoje:
39.07: Iš pozicijose Nr. 39.01-39.06 aprašytų medžiagų pagaminti dirbiniai.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. rugsėjo 15 d.

Labels: 3
1